થોડાક દિવસ પહેલાં થનગનતા યૌવન સાથે સીધી વાત કરવાનો અવસર મળ્યો. આવો અવસર ઊભો કરનારા સીનિયર સિટિઝન્સ હતા. આ સીનિયર સિટિઝન્સના દિમાગમાં એક વાત બેસી ગઈ કે આપણાં યુવાન સંતાનો તેમની જે સમસ્યાઓ વિશે આપણી સાથે સાવ નિખાલસ થઈને વાત નથી કરી શકતાં એ સમસ્યાઓ બાબતે તેમને યોગ્ય માર્ગદર્શન આપવાનો એક કાર્યક્રમ કરીએ. તેમના દિમાગમાં આ વાત બેસી ગઈ. એમાંથી કાર્યક્રમ ઊભો થયો. મારે તો યુવાનોના પ્રશ્નોના માત્ર જવાબ જ આપવાના હતા.